TIMERNA
Ilaq-aɣ a nxeddem leeyudat?
XILLA n leeyudat, ama cuddent ɣer ddin ama ur cuddent ara, ţeeggiden-tent ass-a deg waṭas n imeḍqan di ddunit. Lameena, ur d-kkint ara seg Wedlis Iqedsen. Ansi i d-usant ihi? Ma teţţunefk-ak tegniţ aţ-ţkecmeḍ ɣer yiwet n temkarḍit (tazeqqa ideg i ssexzanen tiktabin), aţ-ţafeḍ d acu i d-qqaren yedlisen yesean azal ɣef leeyudat yeţwassnen di lǧiha anda i tzedɣeḍ. A d-nẓer kra n lemtul.
Tafaska. Amawal yeţţusemman The Encyclopædia Britannica yenna-d: “Ur neţţaf ara yakk aeegged n Tfaska [...] di Leahd Ajdid.” Ansi i d-tekka leid-agi n Tfaska? Tekka-d si ddyanat ideg i ţeebbiden iṛebbiten. Tafaska iɣef i d-nheddeṛ dagi ţ-ţin i ţeeggiden kra n medden bac a d-smektin ḥeggu n Eisa si lmut; lameena leewayed icudden ɣur-es ur d-kkint ara si ddin amasiḥi. Di lemtel, amawal umi qqaren The Catholic Encyclopedia yenna-d ɣef wayen yeenan “awtul n Tfaska”, i geţwassnen mliḥ: “Awtul [yesea lqima] ɣer ddyanat ideg i ţţeebaden iṛebbiten, yerna si zik iţmettil-ed tarrawt [afukti].”
Aseggas Ajdid. Ass ideg i ţeeggiden Aseggas Ajdid akk-d leewayed icudden ɣur-es mxallafen si tmurt ɣer tayeḍ. Atan d acu i d-issefhem yiwen umawal (The World Book Encyclopedia) ɣef laṣel n leid-agi: “Deg useggas 46 uqbel Eisa, lḥakem aṛumani Yulyus Qayṣer yeqsed ad yerr ass amezwaru n waggur n yennayer d Ass Amezwaru n Useggas. Iṛumaniyen ţbuddun ass [amezwaru n yennayer] i Yanus, aṛebbit n tewwura d wayen akk i gbeddun. Yennayer yewwi-d isem-is si Yanus; aṛebbit-agi yesea sin wudmawen: yiwen yezzi ɣer zdat wayeḍ ɣer deffir.” Ihi, leaddat i gcudden ɣer Useggas Ajdid kkant-ed si ddyanat ideg i ţeebbiden iṛebbiten.
Haluwin. Yura deg wedlis yeţţusemman The Encyclopedia Americana: “Kra si leewayed n Haluwin zemrent ad ilint cuddent ɣer yiwet n tmeɣra [i llan xeddmen-ţ lmuqeddmin n Isaltiyen] uqbel zzman n Lmasiḥ. Isaltiyen xeddmen tameɣra ɣef ddemma n sin iṛebbiten imeqranen: aṛebbit iṭij akk-d uṛebbit n lmeggtin [...]. Xeddmen tameɣra-ya ass amezwaru si wambeṛ, i gellan d ass amezwaru n useggas ajdid n Isaltiyen. Leid n wid yemmuten tekcem-ed cwiṭ cwiṭ ɣer leewayed n ddin amasiḥi.”
Leeyudat nniḍen. Ur nezmir ara a d-nehdeṛ ɣef leeyudat meṛṛa yellan di ddunit. Acu kan, tid yeţţaken ccan i leibad, neɣ i tuddsiwin n leibad, ur eǧibent ara i Yahwa. (Irmiya 17:5-7; Lecɣal 10:25, 26) Ur teţţu ara daɣen belli leid icudden ɣer ddin tezmer a s-teeǧeb i Ṛebbi, neɣ ur s-teţţeeǧab ara, elaḥsab n laṣel-is. (Iceaya 52:11; Aweḥḥi 18:4) Imenzayen n Wedlis Iqedsen, yellan deg yixef wis 16, a k-eiwnen daɣen aţ-ţfehmeḍ amek i geţwali Ṛebbi acarek di leeyudat n ddunit.
nob_Latn kab_Latn kab_Latn kab_Latn kab_Latn kab_Latn kab_Latn